Lafcadio Hearn

Lafkadijus Hernas (Lafcadio Hearn, piln. Patricio [Patrick] Lafcadio Tessima Carlos Hearn, ; 1850 m. birželio 27 d. Lefkados saloje, Graikijoje – 1904 m. rugsėjo 26 d. Tokijuje) – rašytojas, rašė anglų ir japonų kalbomis, labiausiai žinomas iš Japonijos kultūros aprašymų ir folkloro.

Būdamas Japonijoje parašė knygų seriją, iš kurių labiausiai žinomu tapo legendų ir kraupių apsakymų ciklas „Kwaidan“, dažnai atnaujinamas visame pasaulyje. Persikėlus į Japoniją, rašytojas pragyveno čia keturiolika metų. Hernas mirė kaip japonų nacionalinis rašytojas.

Jam negalima priskirti kokios nors tautybės, kultūros ar religijos; jis buvo kosmopolitu, besidominčiu afroamerikiečių, japonų ir prancūzų kultūra. Esantis populiarumo viršūnėje Japonijoje, liko pamirštas Vakaruose.

 Biografija 

 Jaunystės metai 

Gimė 1850 m. birželio 27 d. Lefkados saloje (Lefkas; iš čia jo vardas), Graikijoje, Airijos kariuomenės chirurgo Čarlzo Herno ir graikų tautybės Rosos Antonijos Kasimati sūnus.
Būdamas šešerių metų persikėlė į Dubliną, kur mokėsi katalikiškame College Durham koledže (po nelaimingo atsitikimo nebematė kairiąja akimi). Anksti susipažino su Dublino kultūra.

 Gyvenimas JAV 
1869 metais persikėlė į Sinsinatį, Ohajų (JAV), kur gyveno visiškam skurde, (manoma, dėl to vėliausiai turėjo psichikos sutrikimų – (obsesijos ir paranoja)). Galiausiai, įsidarbino žurnalistu laikraštyje, kuriame atsiskleidė jo kaip rašytojo talentas.
1876 metais užmezgė ryšį su afroamerikiete Alethea Foley, tai sukėlė skandalą, kadangi tokie „tarp-rasiniai“ konkubinatai tuomet Ohajuje buvo teisiškai uždrausti. Dėl to buvo atleistas iš darbo ir kitais metais persikėlė į Naująjį Orleaną. 1888 m. dirbo žurnalistu laikraštyje „Times Democrat“. Daugiausiai rašė apie vietinę prancūzų kultūrą ir Voodoo kultą. Taip pat vertė Gi de Mopasano apsakymus.

 Gyvenimas Japonijoje 
1889 metais kaip spaudos korespondentas išvažiavo į Japoniją. Nutaręs likti šioje šalyje Hernas įsidarbino anglų kalbos mokytoju Macujės mieste. 1891 vedė vietinio samurajaus Secu Koidzumio (Setsu Koizumi) dukrą, taip gavo Japonijos pilietybę ir pakeitė pavardę į Koidzumis Jakumas (Koizumi Yakumo).
Tais pačiais metais persikėlė į Kumamotą. Dirbdamas mokytoju parašė pirmąją savo knygą skirtą Japonijai „Glimpses of Unfamiliar Japan“ (1894 m.). Nuo 1896 metų iki 1903 m. dėstė anglų kalbą Tokijo universitete. Puikiai mokėjo japonų kalbą.

Jo knygos, skirtos kultūrai, folklorui, japonų papročiams ir tikėjimams, buvo labai populiarios Vakaruose ir priskiriamos prie kruopštaus Japonijos aprašymo iš Meidži eros laikotarpio. Iki mirties likus pusei metų, pradėjo dėstyti Tokijuje, Vasedos universitete. Mirė nuo širdies nepakankamumo.

 Kūryba, paskirta Japonijai 
 Glimpses of Unfamiliar Japan (1894 m.)
 Out of the East: Reveries and Studies in New Japan (1895 m.)
 Kokoro: Hints and Echoes of Japanese Inner Life (1896 m.)
 Gleanings in Buddha-Fields: Studies of Hand and Soul in the Far East (1897 m.)
 Exotics and Retrospectives (1898 m.)
 Japanese Fairy Tales (1898 m.)
 In Ghostly Japan (1899 m.)
 Shadowings (1900 m.)
 Japanese Lyrics (1900 m.)
 A Japanese Miscellany (1901 m.)
 Kottō: Being Japanese Curios, with Sundry Cobwebs (1902 m.)
 Kwaidan: Stories and Studies of Strange Things (1903 m.)
 Japan: An Attempt at Interpretation (1904 m.);
 The Romance of the Milky Way and other studies and stories (1905 m.);

 Bibliografija 
 Jonathan Cott Wandering Ghost: The Odyssey of Lafcadio Hearn (1991 m.)

 Šaltiniai 

Kategorija:Japonijos rašytojai
Kategorija:JAV rašytojai
Kategorija:Airijos rašytojai